
Om forfatteren

David Walliams debuterte som forfatter i 2008. Siden har han toppet bestselgerlistene i Storbritannia og i store deler av resten av verden. Han er flere ganger nominert til Roald Dahl Funny Prize, og bøkene hans er oversatt til 38 språk. I 2018 var han Storbritannias mestselgende forfatter uavhengig av sjanger.


Om boken

Hunder er perfekte partnere for politiet. Noen raser kan legge ranere i bakken. Noen kan lukte seg fram til skurker på flukt. Og noen kan bjeffe på banditter. Men hva om én hund kunne gjøre alt dette? Her er ROBOHUND!

Til Bert & Ernie,

mine to pelskledde nøster av kjærlighet


INNHOLD

Forspill

Heltene

Skurkene

Superskurkene

Velkommen til tumult

Kapittel en: Strykpatruljen

Kapittel to: Hundekatastrofer

Kapittel tre: Et fjell av pels

Kapittel fire: Verdens ondeste katt

Kapittel fem: Hemmelig laboratorium

Kapittel seks: Det utenkelige

Kapittel sju: Arrestert

Kapittel åtte: Kattetoalett

Kapittel ni: En flygende hund

Kapittel ti: Utfordrende utfordringer

Kapittel elleve: Zæpp!

Kapittel tolv: Katter, katter og flere katter

Kapittel tretten: Musa rottus

Kapittel fjorten: En milliard dollar!

Kapittel femten: En elv av gørr

Kapittel seksten: Kattrobatikk

Kapittel sytten: Fallskjerm!

Kapittel atten: Midnattsfest

Kapittel nitten: Hundenappet!

Kapittel tjue: Superkatter!

Kapittel tjueen: Hevn

Kapittel tjueto: Tumults verste kjeltringer

Kapittel tjuetre: I undertall

Kapittel tjuefire: Sentrifuge

Kapittel tjuefem: Avslutningsparaden

Kapittel tjueseks: Kjærlighet

Epilog


TAKKER

JEG VIL GJERNE FÅ TAKKE

FORSPILL

Har du noen gang hørt om en politikatt?

NEI!

Selvfølgelig ikke.

Det finnes ikke politikatter.

Det har aldri funnes, og vil aldri gjøre det.

Politikatter ville vært fullstendig ubrukelige. Katter gjør ingenting de ikke har lyst til å gjøre.

Kunne du lært en katt å MJAUE etter en innbruddstyv? Nei.

Kunne du lært en katt å holde vakt over et smykkeskrin? Lite trolig.

Kunne du lært en katt å jage en forbryter? Aldri!

Kunne du lært en katt noe som helst? ET STORT, GJALLENDE NEI.

Katter er late. Katter er egoistiske. Katter er frekke.

Åh! Ikke fortell kattene at jeg skrev dette, er du snill. Hvis du gjør det, kan det hende du en dag oppdager at jeg har blitt kvalt på mystisk vis, av en hårball.

Jeg mener ikke å si at ALLE katter er fæle. Bare nittini prosent av dem.

Hunder, derimot, er så forskjellige fra katter som det går an.

Hunder liker å behage. Hunder vil bli elsket. Og ikke minst, hunder gjør hva som helst for en godbit.

Det er derfor hunder er perfekte partnere for politiet. Og de blir også brukt av politistyrker over hele verden.

Som du vet, kommer hunder i massevis av forskjellige former og størrelser.

Små hunder. Store hunder.

Stille hunder. Støyende hunder.

Svake hunder. Sterke hunder.

Langsomme hunder. Raske hunder.

Dessuten er forskjellige hunder gode til forskjellige jobber. Derfor trener politiet opp mange forskjellige raser til å bli politihunder.

Dette er noen av de hunderasene du vil finne på POLITIHUNDSKOLEN:

Den muskuløse schæferhunden er perfekt til å legge innbruddstyver i bakken.

Den storsnutede blodhunden har topp kvalifikasjoner når det gjelder å snuse seg fram til rømte forbrytere.

Den støyende spanielen bjeffer høyere mot slemmingene enn noen andre hunder.

Den lynraske engelske mynden er den aller raskeste til å formidle beskjeder mellom politifolk.

Den ivrige terrieren er alltid stolt over å få vokte politistasjoner.

Den modige schnauzeren er en hund som gjør hva som helst for å beskytte sin politipartner.

En beagles skarpe luktesans kan snuse seg fram til skumle saker i kofferter.

Men hva om én hund kunne oppfylle alle disse oppgavene, og enda mer? Det ville vært tidenes beste politihund.

Gjør deg klar for Robohund:

Framtiden i kampen mot kriminalitet.

